20. ΑΠΟΦΑΣΙΣ ΥΠΟΥΡΓΟΥ  ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ Αριθ.80481/4964 της 28 Δεκ. 1977/18 Ιαν. 1978  (ΦΕΚ Β΄ 31)  Περί εξαιρέσεως της Ελληνικής Αεροπορικής Βιομηχανίας Α.Ε. ΕΑΒ, ΑΕ, της υποχρεώσεως εφαρμογής των ισχυόντων κανονισμών, «περί εσωτερικών ηλεκτρικών εγκαταστάσεων» εις τας εσωτερικάς ηλεκτρολογικάς εγκαταστάσεις του εργοστασίου της εις Τανάγρα, και αντ’ αυτών εφαρμογής, των κανονισμών οι οποίοι ισχύουν εις τας Ηνωμένας Πολιτείας της Αμερικής. Έχοντας υπόψη: 1.Τους κανονισμούς του έτους 1955 που ισχύουν για τις ηλεκτρικές εσωτερικές εγκαταστάσεις όπως ετροποποιήθησαν και συνεπληρώθησαν μεταγενέστερα (ΦΕΚ/Β/59/11.4.1955 ΦΕΚ/Β/293/11.5.66, ΦΕΚ 1525/Β/31.12.73, ΦΕΚ/Β/61/2.2.1977). 2.Τον Νόμο 43/75 περί ιδρύσεως Εθνικής Βιομηχανίας Αεροπορικού Υλικού. 3.Το υπ’ αριθ. Φ. 400/000/163361/10.12.1977 εμπιστευτικό έγγραφο του Υπουργείου Εθνικής Αμύνης Γ.Ε.Α. μετά του συνημμένου του εγγράφου της ΕΑΒ ΑΕ (αριθ. 0101-77-12048//9.12.1977 με τα οποία ζητείται η κατ’ εξαίρεση εφαρμογή εις το εργοστάσιο της ΕΑΒ ΑΕ το οποίο κατασκευάζεται εις την Τανάγρα, αντί των κανονισμών που ισχύουν εις την Χώρα για τις εσωτερικές ηλεκτρικές εγκαταστάσεις των κανονισμών οι οποίοι ισχύουν εις τις Η.Π.Α.     Σελ. 74,06(α) 4.Το γεγονός ότι δια της αιτουμένης κατ’ εξαίρεση εγκρίσεως της εφαρμογής των κανονισμών Η.Π.Α. θα εξασφαλισθή πληρεστέρα αξιοπιστία και προσαρμογή των ηλεκτρικών εγκαταστάσεων προς τον εγκαθιστάμενο εξοπλισμό ο οποίος έχει προδιαγραφεί με βάση τους Κανονισμούς των ΗΠΑ. 5.Το γεγονός ότι τυχόν καθυστέρηση ταχείας ολοκληρώσεως του εργοστασίου θα έχει απαραδέκτους επιπτώσεις επί της μαθητικής ικανότητος της πολεμικής Αεροπορίας και κατ’ επέκταση επί της Αμύνης της Χώρας, ως τούτο ιδιαιτέρως τονίζεται εις το σχετικό έγγραφο του Υπουργείου Εθνικής Αμύνης, αποφασίζουμε: 1.Όπως κατά παρέκκλιση των κανονισμών «περί εσωτερικών ηλεκτρικών εγκαταστάσεων» οι οποίοι ισχύουν εις την Χώρα, επιτραπεί η κατασκευή των εσωτερικών ηλεκτρικών εγκαταστάσεων του εργοστασίου της Ελληνικής Αεροπορικής Εταιρείας Α.Ε. εις Τανάγρα, σύμφωνα με την υπό του Αμερικανικού Οίκου AUSTIN συνταχθείσα μελέτη η οποία πληροί τους αντίστοιχους κανονισμούς οι οποίοι ισχύουν εις τας Ηνωμένας Πολιτείας της Αμερικής (Η.Π.Α.). 2.Η κατά τα ανωτέρω κατά παρέκκλιση έγκρισις δίδεται υπό τις εξής προϋποθέσεις: α)Το προσωπικό το οποίο θα χειρίζεται και θα συντηρεί και γενικά θα απασχολείται εις τας υπόψη εγκαταστάσεις θα είναι ειδικά εκπαιδευμένο και ενήμερο προς τους κανονισμούς των Η.Π.Α. με βάση τους οποίους θα κατασκευαστούν οι εγκαταστάσεις αυτές απαγορευομένης ρητώς της απασχολήσεως εις αυτές προσωπικού μη ειδικά εκπαιδευθέντος. Η εκπαίδευση θα πραγματοποιηθεί με μέριμνα της Ελληνικής Αεροπορικής Βιομηχανίας Α.Ε. και με την εποπτεία της αρμοδίας Τεχνικής Υπηρεσίας του Υπουργείου Εθνικής Αμύνης. Στους επιτυχώς εκπαιδευθέντας θα χορηγείται σχετικό πιστοποιητικό θεωρούμενο από την ανωτέρω Τεχνική Υπηρεσία του Υπουργείου Εθνικής Αμύνης. β)Το προσωπικό που θα εκπαιδευθεί ως ανωτέρω θα εργάζεται εις τας εσωτερικάς ηλεκτρολογικάς εγκαταστάσεις του εργοστασίου υπό την εποπτεία Διπλωματούχου ηλεκτρολόγου μηχανικού κατόχου γενικής αδείας περί ηλεκτρολογικών εγκαταστάσεων. γ)Μετά την ολοκλήρωση των εγκαταστάσεων και προ της θέσεως αυτών εις λειτουργία ο μελετητής οίκος AUSTIN θα υποβάλλει εις το Υπουργείο Εθνικής Αμύνης Δ/νση Στρατιωτικών Έργων, πιστοποιητικό με το οποίο θα πιστοποιείται η εκτέλεση των εσωτερικών ηλεκτρικών εγκαταστάσεων σύμφωνα με τους ισχύοντας κανονισμούς των Η.Π.Α. δ)Το σύστημα γειώσεως προστασίας των υπόψη ηλεκτρικών εγκαταστάσεων θα είναι τέτοιο ώστε να πληρούνται απαραίτητα και οι ισχύοντες στην Ελλάδα Κανονισμοί. Η απόφαση αυτή να δημοσιευθεί στην Εφημερίδα της Κυβερνήσεως.     38.Α.ζ.20 Κρατικό Εργοστάσιο Αεροπλάνων   93  